MK sēdes protokollēmuma projekts 22-TA-3659
Izdrukāts 29.07.2026. 21.22 - 3.0 Redakcija
Ministru kabineta sēdes protokollēmums

Informatīvais ziņojums "Par veselības aprūpes pasākumiem Covid-19 izplatības ierobežošanai un seku mazināšanai 2023. gadā"

· 1. Pieņemt zināšanai iesniegto informatīvo ziņojumu.
· 2. Pieņemt zināšanai, ka informatīvajā ziņojumā (nodrošinot gatavības režīmu veselības aprūpes sistēmā) minēto pasākumu Covid-19 izplatības mazināšanai īstenošanu no 2023. gada 1. janvāra līdz 2023. gada 31. decembrim papildu 2023. gadā nepieciešami 25 771 848 euro, tai skaitā:
· 2.1. 12 716 376 euro, lai nodrošinātu Covid - 19 testēšanu stacionārās ārstniecības iestādēs pacientiem ar akūtas respiratoras infekcijas pazīmēm;
· 2.2. 5 141 364 euro, lai nodrošinātu rehabilitācijas pakalpojumus pacientiem pēc pārslimotas Covid-19 infekcijas;
· 2.3. 3 843 588 euro, lai nodrošinātu dinamisko novērošanu pacientiem pēc Covid-19 pārslimošanas;
· 2.4. 4 070 520 euro, lai nodrošinātu epidemioloģisko drošības prasībām atbilstošu individuālo aizsardzības līdzekļu lietošanu.
· 3. Lai nodrošinātu informatīvajā ziņojumā (nodrošinot gatavības režīmu veselības aprūpes sistēmā) minēto pasākumu Covid-19 izplatības mazināšanai īstenošanu no 2023. gada 1. janvāra līdz 2023. gada 31. martam Veselības ministrijai segt no atbilstoši likumā “Par valsts budžetu 2023. gadam” 74. resora programmā 12.00.00 “Finansējums veselības jomas pasākumiem Covid-19 infekcijas izplatības ierobežošanai” rezervētā finansējuma, atbilstoši faktiskajai nepieciešamībai 2023. gadā, ne vairāk kā 6 442 962 euro apmērā. 
· 4. Jautājumu par papildu valsts budžeta līdzekļu piešķiršanu informatīvajā ziņojumā paredzēto pasākumu īstenošanai no 2023. gada 1. aprīļa līdz 2023. gada 31. decembrim un turpmāk ik gadu izskatīt Ministru kabinetā likumprojekta "Par valsts budžetu 2023. gadam un budžeta ietvaru 2023., 2024. un 2025. gadam" sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.

